Foto: AFP 2019 / Stringer Nyu-Dehli Islomoboddan 27 fevraldagi mojaro vaqtida asirga olingan uchuvchini ozod etishni talab qildi. Bu haqda Hindiston tashqi ishlar vazirligi xabarida aytilgan. “Pokiston hibsga olingan hind harbiysiga biror zarar yetkazmasligi borasida o‘ziga hisobot berishi kerak”,-deyilgan xabarda. Hindiston 27 fevralda Pokistonga qarashli qiruvchi samolyotni, Pokiston esa ikkita hind qiruvchi samolyotini urib tushirganini ma’lum qilgan. Pokiston tomonining ta’kidlashicha, urib tushirilgan samolyotlardan birining uchuvchisi asirga olingan. Keyinroq Pokiston OAV hind uchuvchilaridan biri videosini e’lon qilgan. Yaralangan uchuvchi jurnalistlarga o‘z ismi va harbiy unvonini ma’lum qilgan. Hindistonning versiyasi bo‘yicha, Kashmir ustida Pokiston harbiy-havo kuchlarining qiruvchi samolyoti urib tushirilgan. Hindiston ushbu havo jangida MiG-21 samolyotini yo‘qotgan, uning uchuvchisini esa bedarak yo‘qolgan deb hisoblamoqda.